**Pārgaujas novada pašvaldības projektu konkursa 2019**

**N O L I K U M S**

**I Vispārīgie noteikumi**

1. Pārgaujas novada pašvaldības projektu konkursu (turpmāk-Konkurss) izsludina un organizē Pārgaujas novada pašvaldība (turpmāk-Pašvaldība).
2. Konkursā var piedalīties:
	1. biedrība un nodibinājums, kura juridiskā adrese ir Pārgaujas novadā;
	2. citu biedrību un nodibinājumu teritoriālās struktūrvienības, kas darbojas Pārgaujas novadā;
	3. fizisku personu neformālās grupas, kurās apvienojušies no 3 līdz 10 vietējie iedzīvotāji, no kuriem vismaz viens ir sasniedzis 18 gadu vecumu.
3. Viens pretendents viena projektu konkursa ietvaros var iesniegt vienu pieteikumu.
4. Projekts jārealizē Pašvaldības teritorijā.
5. Pašvaldības finansējums vienam projektam nepārsniedz EUR 500, ietverot visus nodokļu maksājumus, kas saistīti ar projekta kopējām izmaksām. Projektam var būt arī sponsoru līdzfinansējums, ja kopējais projekta realizācijai nepieciešamais finansējums pārsniedz EUR 500. Šādos gadījumos projekta budžetā – izdevumu tāmē jāuzrāda arī sponsoru līdzfinansējums, un jāiesniedz arī rakstisks sponsora apliecinājums par noteiktā projekta līdzfinansēšanu.
6. Konkursa kopējais finansējums 2019.gadā ir EUR 4 000.

**II Konkursa mērķi un prioritāte**

1. Konkursa mērķis ir veicināt Pārgaujas novada iedzīvotāju dzīves vides sakārtošanu un uzlabošanu, sekmējot sadarbību starp pašvaldību, iedzīvotājiem un uzņēmējiem, kā arī Konkursa mērķis ir iedrošināt iedzīvotājus īstenot pašu radītas idejas.
2. Konkursā var tikt atbalstīti sabiedriska labuma projekti, jomās, kas ir svarīgas un aktuālas vietējai sabiedrībai vai kādai tās daļai. Projekta īstenošana nedrīkst konfliktēt ar citas iedzīvotāju daļas interesēm.
3. Konkursā tiek atbalstīti projekti divās aktivitātēs:
	1. vides un infrastruktūras sakārtošana un labiekārtošana;
	2. sabiedriski kultūras vai izglītojoši pasākumi (atbalstam paredzēti līdz 1 000 EUR jeb 25 % no Konkursa kopējā finansējuma apjoma).

**III Projekta īstenošanas nosacījumi Konkursā**

1. Projekta īstenošanas laiks: **2019. gada 15.maijs – 2019. gada 15.novembris.**
2. Projekta attiecināmās izmaksas:
	1. materiālu izmaksas;
	2. pakalpojumu izmaksas (darba alga, degviela u.c.);
	3. aprīkojuma iegādes izmaksas.
3. Projekta neattiecināmās izmaksas:
	1. administratīvās izmaksas (projektu vadība);
	2. sakaru izdevumi;
	3. bankas izdevumi (konta uzturēšanas, pārskatījumi u.c.).
4. Pašvaldība pēc līguma parakstīšanas ar projekta realizētāju 10 (desmit) darba dienu laikā ieskaita projekta finansējumu 100 % apmērā projekta pieteikumā norādītajā bankas kontā.
5. Piešķirtais finansējums nevar tikt izmantots kā līdzfinansējums citu projektu realizācijai.

**IV Projektu pieteikumu iesniegšanas kārtība**

1. Projekta pieteikums drukātā formātā jāiesniedz Pašvaldības klientu apkalpošanas centrā (adrese: „Iktes”, Stalbe, Pārgaujas novads); projekta pieteikuma elektroniskā versija *(Teksts: PDF fails, Foto: JPG fails)* jānosūta uz elektroniskā pasta adresi projekts@pargaujasnovads.lvnorādītajā projektu pieteikumu iesniegšanas termiņā:
	1. **projekta pieteikumu iesniegšanas laiks no 2019. gada 1.aprīļa līdz 2019.gada 30.aprīlim;**
	2. projekta pieteikums jāsagatavo latviešu valodā, datordrukā uz A4 formāta lapām.
2. **Projekta pieteikumā jāiekļauj:**
	1. datorrakstā aizpildīta pieteikumaveidlapas oriģināls*(1.Pielikums)\**;
	2. neformālajām grupām – visu grupas dalībnieku parakstīts saraksta oriģināls *(2.Pielikums)\*;*
	3. pēc vēlēšanās – cita informācija, ko projekta iesniedzējs uzskata par svarīgu, un, kas papildina projekta idejas izklāstu – fotogrāfijas, skices u.c.;
	4. rakstisks sponsora apliecinājums par līdzfinansējuma piešķiršanu projekta īstenošanai, ja projekta realizācijai piesaistīts kāds cits papildus ārējais finansējums;
	5. saskaņojums ar zemes īpašnieku par projekta īstenošanu, ja projekts tiek realizēts cita īpašumā esošā teritorijā.
3. Konkursa nolikums, projekta pieteikuma veidlapa, un cita ar Konkursu saistīta dokumentācija, pieejama Pašvaldības mājaslapā [www.pargaujasnovads.lv](http://www.pargaujasnovads.lv), sadaļā “Pārgaujas novada projektu konkurss 2019”.
4. Jautājumos par Konkursa nolikumu, kā arī projekta pieteikuma sagatavošanu, sazināties ar Attīstības plānošanas nodaļas speciālisti projektu vadītāju Evu MEIJERI (tel. 27324346, e-pasts: eva.meijere@pargaujasnovads.lv).

**V Projektu izvērtēšanas kārtība un līgumu slēgšana**

1. Konkursam iesniegtos projektu pieteikumus vērtē Pašvaldības izveidota Konkursa vērtēšanas komisija (turpmāk-Komisija).
2. Komisijas sastāvā ir:

Pāgaujas novada domes priekšsēdētājs Hardijs VENTS, Komisijas priekšsēdētājs;

Komisijas locekļi:

Pārgaujas novada pašvaldības izpilddirektore Maruta DRUBIŅA;

Pārgaujas novada pašvaldības Finanšu nodaļas vadītāja Līga MEDNE;

Pārgaujas novada pašvaldības projektu vadītāja Eva MEIJERE;

Pārgaujas novada pašvaldības tūrisma organizatore Rudīte VASILE;
Pārgaujas novada pašvaldības teritorijas plānotājs Ingvilds Krišjānis BALTPURVIŅŠ;
Pārgaujas novada pašvaldības kultūras pasākumu organizatore SOLVEIGA RUSKA;
Viens, pēc Komisijas ieskata, ārējais eksperts, kas tiešā veidā nav saistīts ar pašvaldības darbu;

Komisijas sekretāre: Pārgaujas novada pašvaldībassabiedrisko attiecību un jaunatnes lietu speciāliste Iluta BEĶERE.

1. Komisija projektu pieteikumus vērtē pēc šādiem kritērijiem:
21.1. projekta nozīmīgums vietējās sabiedrības dzīves kvalitātes uzlabošanā (30%) no 0-30 punktiem;
21.2. vietējo iedzīvotāju un/vai projekta mērķgrupas iesaiste un līdzdalība projekta īstenošanā (20%) no 0-20 punktiem;
21.3. projekta oriģinalitāte (10%) no 0-10 punktiem;
21.4. projekta ilgtspēja vai devums ilgtspējīgā attīstībā (25%) no 0-25 punktiem;
21.5. projekta prezentācija (10%) no 0 – 10 punktiem;

21.6. citi aspekti atkarībā no iesniegto pieteikumu specifikas (5%) no 0 – 5 punktiem.

1. Komisijai ir tiesības pieprasīt, lai projekta pieteicējs precizē vai papildina informāciju par savu projekta pieteikumu, ja tas nepieciešams projektu pieteikumu vērtēšanai un salīdzināšanai, norādot termiņu, līdz kuram projekta pieteicējam jāsniedz atbilde. Pēc informācijas saņemšanas, Komisija projekta pieteikumu izskata atkārtoti.
2. Komisija, iepazinusies ar iesniegtajiem pieteikumiem, nosaka laiku, kad pretendenti klātienē sniegs sava projekta prezentāciju un atbildes uz Komisijas uzdotajiem jautājumiem.
3. Konkursa rezultāti tiks paziņoti līdz **2019. gada 15.maijam,** sazinoties arprojektu iesniedzējiem pa pieteikumā norādīto e-pastu vai tālruni. Konkursa rezultāti tiks publicēti arī Pašvaldības mājaslapā [www.pargaujasnovads.lv](http://www.pargaujasnovads.lv), sadaļā “Pārgaujas novada projektu konkurss 2019”.
4. Ar apstiprināto projektu iesniedzējiem Pašvaldība slēgs līgumu par projekta īstenošanu. Līguma forma atrodama Pašvaldības mājaslapā [www.pargaujasnovads.lv](http://www.pargaujasnovads.lv), sadaļā “Pārgaujas novada projektu konkurss 2019”*(3.Pielikums)\*.*
5. Pēc projekta īstenošanas Pašvaldībā jāiesniedz noteiktas formas saturiskā un finanšu atskaite *(4.Pielikums)\** - drukātā veidā Pašvaldības klientu apkalpošanas centrā (adrese: „Iktes”, Stalbe, Pārgaujas novads), atskaites elektroniskā versija *(Teksts: PDF fails, Foto: JPG fails)* jānosūta uz elektroniskā pasta adresi [projekts@pargaujasnovads.lv](file:///C%3A%5CUsers%5CEVA%5CDesktop%5Cprojekts%40pargaujasnovads.lv), pievienojot atskaitei grāmatvedības dokumentu oriģinālu kopijas (rēķinus, čekus, kvītis, līgumus, pieņemšanas - nodošanas aktus u.c.).
6. Vienlaikus ar saturisko un finanšu atskaiti elektroniski uz [projekts@pargaujasnovads.lv](file:///C%3A%5CUsers%5CEVA%5CAppData%5CLocal%5CMicrosoft%5CWindows%5CINetCache%5CContent.Outlook%5CJBJB82EQ%5Cprojekts%40pargaujasnovads.lv) jānosūta arī projekta fotogrāfijas *(JPG fails)* un īss brīvas formas apraksts par projekta īstenošanu, kas paredzēts ievietošanai Pašvaldības mājaslapā un sociālajos tīklos, kā arī Pašvaldības informatīvajā izdevumā “Pārgaujas Novada Vēstis”.
7. Visām projekta īstenošanā paredzētajām aktivitātēm jābūt pabeigtām **līdz 15.11.2019.** Atskaite jāiesniedz 10 dienu laikā pēc projekta īstenošanas. Ja projekta iesniedzējs nespēj norādītajā laikā realizēt projektu, drīkst lūgt projekta termiņa pagarinājumu, sazinoties ar Attīstības plānošanas nodaļas speciālisti projektu vadītāju Evu Meijeri (tel. 27324346, e-pasts: eva.meijere@pargaujasnovads.lv).
8. Ja projekts netiek īstenots vispār, jāveic saņemtā finansējuma atmaksa Pašvaldībai, savstarpēji laikus vienojoties par saņemtā finansējuma atgriešanas kārtību un laiku.

**\*Piezīme:** Konkursa nolikuma pielikumi pieejami *Word* formātā Pārgaujas novada pašvaldības mājaslapā [www.pargaujasnovads.lv](http://www.pargaujasnovads.lv) – sadaļā “Pārgaujas novada projektu konkurss 2019”